CELEX: C2007/082/16
Language: el
Date: 2007-04-14 00:00:00
Title: Υπόθεση C-368/05 P: Διάταξη του Δικαστηρίου της 8ης Δεκεμβρίου 2006 — Polyelectrolyte Producers Group κατά Επιτροπής των Ευρωπαϊκών Κοινοτήτων και Συμβουλίου της Ευρωπαϊκής Ένωσης (Αίτηση αναιρέσεως — Απόφαση του Συμβουλίου για τον καθορισμό της θέσεως της Κοινότητας — Απόφαση της Μικτής Επιτροπής του ΕΟΧ παρέχουσα στο Βασίλειο της Νορβηγίας τη δυνατότητα να επιβάλλει ειδικά όρια συγκεντρώσεως του ακρυλαμιδίου αυστηρότερα από εκείνα που ισχύουν στην Κοινότητα)

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/9
            
         Διάταξη του Δικαστηρίου της 8ης Δεκεμβρίου 2006 — Polyelectrolyte Producers Group κατά Επιτροπής των Ευρωπαϊκών Κοινοτήτων και Συμβουλίου της Ευρωπαϊκής Ένωσης
   (Υπόθεση C-368/05 P) (1)
   
   (Αίτηση αναιρέσεως - Απόφαση του Συμβουλίου για τον καθορισμό της θέσεως της Κοινότητας - Απόφαση της Μικτής Επιτροπής του ΕΟΧ παρέχουσα στο Βασίλειο της Νορβηγίας τη δυνατότητα να επιβάλλει ειδικά όρια συγκεντρώσεως του ακρυλαμιδίου αυστηρότερα από εκείνα που ισχύουν στην Κοινότητα)
   (2007/C 82/16)
   Γλώσσα διαδικασίας: η αγγλική
   Διάδικοι
   
      Αναιρεσείων: Polyelectrolyte Producers Group (εκπρόσωποι: K. Van Maldegem και C. Mereu, δικηγόροι)
   
      Αντίδικοι κατ' αναίρεση: Συμβούλιο της Ευρωπαϊκής Ένωσης (εκπρόσωποι: G. Curmi, J.-P. Hix και F. Florindo Gijόn), Επιτροπή των Ευρωπαϊκών Κοινοτήτων (εκπρόσωποι: J. Forman και M. Wilderspin)
   Αντικείμενο της υποθέσεως
   Αναίρεση της διατάξεως του Πρωτοδικείου (δεύτερο τμήμα) της 22ας Ιουλίου 2005, Τ-376/04, Polyelectrolyte Producers Group κατά Συμβουλίου της Ευρωπαϊκής Ενώσεως και Επιτροπής των Ευρωπαϊκών Κοινοτήτων, με την οποία το Πρωτοδικείο έκρινε απαράδεκτη προσφυγή-αγωγή με αιτήματα, αφενός, την ακύρωση της αποφάσεως 59/2004 της Μικτής Επιτροπής του ΕΟΧ, της 26ης Απριλίου 2004, περί τροποποιήσεως του παραρτήματος ΙΙ της Συμφωνίας ΕΟΧ (ΕΕ L 277, σ. 30), καθόσον παρέσχε στο Βασίλειο της Νορβηγίας τη δυνατότητα να επιβάλλει ειδικά όρια συγκεντρώσεως του ακρυλαμιδίου αυστηρότερα από εκείνα που ισχύουν στην Κοινότητα, καθώς και τη διαπίστωση του παράνομου χαρακτήρα της κοινής δηλώσεως σχετικά με τη Συμφωνία ΕΟΧ, όσον αφορά τις ρήτρες επανεξέτασης στον τομέα των επικίνδυνων ουσιών, η οποία υιοθετήθηκε στη συνεδρίαση της Μικτής Επιτροπής του ΕΟΧ της 26ης Μαρτίου 1999 (ΕΕ C 185, σ. 6), και, αφετέρου, την αποκατάσταση της ζημίας, την οποία φέρεται ότι υπέστη ο αναιρεσείων όμιλος λόγω της εκδόσεως της προβαλλόμενης αποφάσεως
   Διατακτικό της διατάξεως
   Το Δικαστήριο διατάσσει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει τον όμιλο Polyelectrolyte Producers Group στα δικαστικά έξοδα.
            
         
      (1)  ΕΕ C 10 της 14.1.2006.